Daidatacciyar Hausa

Daidatacciyar Hausa ita ce Hausar da masana Harshen Hausa suka yarda a yi amfani da ita wajen rubuta Hausa. Da irinta ake amfani a dukkan tsangayu da sashinan nazarin Harshen Hausa a manya da ƙananan makarantu kamawa daga firamare har zuwa jami’a a faɗin duniya. Ita ce Hausar da marubuta littattafai da mawallafa da kuma kafafen yaɗa labaru na duniya ke amfani da ita. Misalin irin waɗannan kafafen yaɗa labaru akwai BBC Hausa, VOA Hausa, FRI, da sauransu.Bunza A.M. (2002). Rubutun Hausa
(Yadda Yake Da Yadda Ake Yinsa) Don Masu
Koyo da Koyarwa. Ibrash Islamic
Publications Centre L.T.D., 31 Adelabu
Street, Surulere, Lagos-Nigeria.
Jinju M.H. (2007). Rayayyen Nahawun
Hausa. Northern Nigerian Publishing
Company L.T.D., Gaskiya Building, Zaria,
Kaduna-Nigeria.

Kenan, kai tsaye muna iya cewa, daidaitaciyyar Hausa, wacce wasu marubutan ke kira karɓaɓɓiyar Hausa, ita ce Hausar da masana Harshen Hausa tun dawuri suka haɗu a kan cewa, da ita za a yi amfani wajen yin rubutun Hausa domin samun daidaito.
Wannan kuma saboda akwai kare-karen Hausa da dama, da suka haɗa da
Kananci, Katsinanci, Zazzaganci, Dauranci, Sakkwatanci, Aranci, da
sauransu. Idan aka ce kowa zai yi rubutu da nasa karin kamar yadda ya ke magana da shi, to abin zai zama babu tsari babu
kan-gado, wanda kuma hakan za ta hana samun ƙa’ida.

 Ma’anar Daidaitacciyar Hausa 

Daidaitacciyar Hausa, ita ce Hausar da masana Harshen Hausa a duniya suka haɗu a kan yin amfani da ita a matsayin rubutacciyar Hausa. Akwai kare-karen Hausa da dama da suka haɗa da Kananci, Zazzaganci, Katsinanci, Dauranci, Gudduranci,
Sakkwatanci, Gobiranci, Aranci da sauransu. Samun wannan kuma ɗaukaka
ce ga kowane harshe a duniya. Saboda haka sai aka samu daidaito a tsakanin waɗannan kare-karen Hausa, aka fitar da guda ɗaya rak, ake nazarinsa a makarantu tun daga firamare har zuwa jami’a.Sani M.A.Z, Muhammad A. da Rabeh B.
(2000). Exams Focus Hausa Language Don
Masu Rubuta Jarabawar WASSCE da SSCE.
University Press PLC,
Ibadan–Nigeria.

 Amfanin Daidaitacciyar Hausa 

Babban amfanin daidaitacciyar Hausa shi ne fitar da kari ko salon Hausa guda ɗaya, wanda za a riƙa amfani da ita a tsakanin dukkan sauran karurrukan Hausa. Yahaya I.Y., Zariya M.S., Gusau S.M. da
‘Yar’aduwa T.M. (2007). Darrusan Hausa
Don Manyan Makarantun Sakandire 2.
University Press PLC, Ibadan–Nigeria.
Wannan kuma ya taimaka sosai wajen:

1. Samar da ƙa’idojin rubutun Hausa.

2. Samar da Hausar nazari guda ɗaya; abin nufi a nan, shi ne samar da
Hausa guda ɗaya wacce ake nazartar harshen da ita.

3. Sauƙaƙa fahimtar Harshen.

4. Samar da hanyar rubuta Harshen Hausa guda ɗaya.

5. Yaɗa Harshen Hausa ta siga ɗaya.

 Asalin Daidaitacciyar Hausa 

Zarruƙ, Kafin Hausa da Alhassan (2010), sun ce, “Daidaitacciyar Hausa an gine ta ne daga Kananci”. Sun kafa hujja da
zamowar garin Kano a matsayin matattarar jama’a a Ƙasar Hausa da kuma zaman Ɗanhausa (Hans Visch) a garin, wanda shi ne ya fara kafa ƙa’idojin rubutun Hausa.Zarruƙ R.M., Kafin Hausa A.A. da
Alhassan B.S.Y. (2010). Sabuwar Hanyar
Nazarin Hausa Don Ƙananan Makarantun
Sakandire Littafi na Uku.
University Press PLC, Ibadan-Nigeria.

 Ɗauraya 

Daidaitacciyar Hausa ita ce rubutacciyar Hausa, wacce ke da ƙa’idojin rubutu da ake amfani da ita a faɗin duniya wajen rubuta Harshen Hausa. Wannan kuma ya bayar da gudunmawa mai gwaɓi wajen
samar da daidaitacciyar hanyar rubuta Hausa guda ɗaya rak. An yi amfani da Kananci daga cikin kare-karen Harshen Hausa da ake da su, kasantuwar garin Kano shi ne matattarar jama’a a Ƙasar Hausa da kuma ƙarin zaman Ɗanhausa, wanda shi ya fara rubuta ƙa’idojin rubutun Hausa a garin na Kano.

 Manazarta